a)

kõik jahutus-külmutusseadmed, v.a vähese müraga jahutus-külmutusseadmed: energiatarbimise määramise katse tehakse ümbritseva õhu temperatuuril 16 °C ja 32 °C. Energiatarbimise määramisel peab igas kambris vastavalt kambri liigile, nagu on tootja, importija või volitatud esindaja selle määranud, olema keskmine õhutemperatuur mitte suurem kui tabelis 3 vastava kambri liigi jaoks kindlaksmääratud sihttemperatuur. Vastavalt vajadusele võib iga asjakohase kambri energiatarbimise hindamiseks sihttemperatuuril teha interpoleerimise, kasutades kõrgemal ja madalamal temperatuuril saadud väärtusi. Põhilised komponendid energiatarbimise määramiseks on järgmised: — sari püsiseisundis määratud tarbimisvõimsusi (Pss ) vattides (W) ja ümardatuna ühe kümnendkohani, kus iga tarbimisvõimsus on määratud teataval ümbritseva keskkonna temperatuuril, ja sari kambritemperatuure, mis ei pea olema sihttemperatuuril; — tüüpiline sulatamisest ja energia taaskasutamisest tulenev energiamuut (ΔΕd-f ) vatt-tundides (Wh) ja ümardatuna ühe kümnendkohani, selliste toodete puhul, millel on vähemalt üks automaatse sulatamise süsteem (kusjuures igal sellisel süsteemil on oma sulatamise juhtimise tsükkel), mõõdetud ümbritseva õhu temperatuuril 16 °C (ΔΕd-f16 ) ja 32 °C (ΔΕd-f32 ); — sulatamisintervall (td-f ) tundides ja ümardatuna kolme kümnendkohani, selliste toodete puhul, millel on vähemalt üks automaatse sulatamise süsteem (kusjuures igal sellisel süsteemil on oma sulatamise juhtimise tsükkel), mõõdetud ümbritseva õhu temperatuuril 16 °C (td-f16 ) ja 32 °C (td-f32 ). Iga süsteemi sulatamisintervall td-f määratakse teatavate tingimuste korral; — iga katse tarbimisvõimsus püsiseisundis Pss ja energiamuut ajas ΔΕd-f liidetakse ja saadakse kasutatud seadistustele vastav päevane energiatarbimine teataval ümbritseva keskkonna temperatuuril ET = 0,001 × 24 × (Pss + ΔΕd-f /td-f ) ühikutes kWh/24 h; — Eaux (kWh/a), ümardatuna kolme kümnendkohani. Eaux sisaldab üksnes seda energiat, mida tarbib veeldumist takistav soojendi, mis töötab keskkonnatingimuste järgi, ning selle määramiseks mõõdetakse tarbitud võimsust mitmel ümbritseva keskkonna temperatuuril ja niiskusel, seejärel korrutatakse tarbitud võimsused asjaomase ümbritseva keskkonna temperatuuri- ja niiskustingimuse esinemise tõenäosusega ning liidetakse kõik sellised korrutised ja summa korrutatakse kaoteguriga, et võtta arvesse soojuse leket kambrisse ja selle eemaldamist jahutus-külmutussüsteemi poolt. Tabel 3 Säilitustingimused ja sihttemperatuurid vastavalt kambri liigile Rühm Kambri liik Märkus Säilitustingimused Tc Tmin Tmax Nimetus Nimetus nr °C °C °C Mittekülmutuskambrid Sahverkamber (1) +14 +20 +17 Veinikamber (2) (6) +5 +20 +12 Kelderkamber (1) +2 +14 +12 Värske toidu kamber (1) 0 +8 +4 Jahekamber Jahekamber (3) -3 +3 +2 Külmutuskambrid Tärnita kamber ja jäävalmistamiskamber (4) ei ole asjakohane 0 0 1 tärni kamber (4) ei ole asjakohane -6 -6 2 tärni kamber (4) (5) ei ole asjakohane -12 -12 3 tärni kamber (4) (5) ei ole asjakohane -18 -18 Sügavkülmkamber (4 tärni kamber) (4) (5) ei ole asjakohane -18 -18 Iga näitaja nendest tuleb määrata eraldi katses või katsesarjas. Mõõteandmetest võetakse katse ajavahemiku keskmine, kusjuures mõõtmised tehakse pärast seda, kui seade on mõnda aega töötanud. Et katse oleks tõhusam ja täpsem, ei tohi katse ajavahemiku pikkust eelnevalt kindlaks määrata; see peab olema selline, et seade on katse ajavahemikul püsiseisundis. Selle valideerimiseks võrreldakse kõiki selle katse ajavahemiku andmeid teatava stabiilsuskriteeriumide kogumiga ja uuritakse, kas selles püsiseisundis on võimalik koguda küllaldaselt andmeid. Suurus AE (kWh/a) ümardatakse kahe kümnendkohani ja selle arvutusvalem on järgmine: AE = 365×Edaily/L + Eaux, kus — koormustegur L = 0,9 ainult külmutuskambritega jahutus-külmutusseademete puhul ning L = 1,0 kõikide muude seadmete puhul ning — Edaily (kWh/24 h) on ümardatud kolme kümnendkohani ja arvutatud, võttes aluseks ET ümbritseva keskkonna temperatuuril 16 °C (E16 ) ja ümbritseva keskkonna temperatuuril 32 °C (E32 ) järgmise valemiga: Edaily = 0,5 × (E16 + E32 ), kus suurused E16 ja E32 on saadud interpoleerimisega energiakatsest sihttemperatuuridel, mis on esitatud tabelis 3;